Z A P I S N I K
43. sjednice Vijeća Mjesnog odbora Savica Šanci održane 19. studenoga 2024.
u prostorijama Mjesnog odbora Savica Šanci, I. Savica 2, s početkom u 19 sati.


Nazočni članovi: Miljenko Blažević, Tomislav Brkić, Ivan Kuštra, Gospava Rakitić, Ozren Rađenović, Marijo Pisk, Danijel Škrlec

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 43. sjednicu Vijeća Mjesnog odbora.

Vijeće jednoglasno prihvaća tekst Zapisnika 42. sjednice održane 14. listopada 2024.

Predsjednik predlaže usvajanje dnevnog reda kako su ga vijećnici primili u Pozivu nakon čega konstatira kako je jednoglasno donesen.

D N E V N I     R E D:
1. [bookmark: _Hlk164799802]Donošenje Financijskog plana VMO Savica Šanci za 2025. godinu
2. Donošenje Plana malih komunalnih akcija (PMKA) VMO Savica Šanci 
3. [bookmark: _Hlk183628644]Donošenje Plana potreba za aktivnostima, programima i projektima unapređenja kvalitete života građana Mjesnog odbora Savica Šanci u 2025.
4. Aktualna komunalna problematika
5. Izvješća, pitanja, prijedlozi

Ad.1	Donošenje Financijskog plana VMO Savica Šanci za 2025. godinu 
Članovi vijeća primili su materijal uz Poziv,
Nakon rasprave u kojoj sudjeluju svi članovi Vijeća, Vijeće jednoglasno donosi

FINANCIJSKI PLAN
Mjesnog Odbora Savica Šanci
za 2025.

Članak 1.
Financijski plan Mjesnog odbora Savica Šanci za 2025. (dalje u tekstu: Plan) sastoji se od:

PRIHODA:									77.940,00 €
RASHODA:									77.940,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	77.940,00

	6711
	PRIHODI ZA FINANCIRANJE RASHODA POSLOVANJA
	77.940,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	77.940,00

	Izvor 1.1. OPĆI PRIHODI I PRIMICI
	15.940,00

	3291
	NAKNADE ČLANOVIMA VIJEĆA MJESNOG ODBORA
	11.940,00

	3299
	OSTALI NESPOMENUTI RASHODI POSLOVANJA MJESNOG ODBORA
	4.000,00

	Izvor 4.1. PRIHOD OD KOMUNALNE NAKNADE
	62.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	62.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2025.


Ad.2 Donošenje Plana malih komunalnih akcija (PMKA) VMO Savica Šanci
Bez rasprave, Vijeće jednoglasno donosi
Plan malih komunalnih akcija
Mjesnog odbora Savica Šanci za 2025. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Savica Šanci, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 62.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2025., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Peščenica - Žitnjak u 2025.

Ad.3  Donošenje Plana potreba za aktivnostima, programima i projektima unapređenja kvalitete života građana Mjesnog odbora Savica Šanci u 2025.
U raspravi sudjeluju svi vijećnici, suglasni su kako za iduće razdoblje neće planirati aktivnosti u sklopu Plana potreba obzirom je, zbog izborne godine, raspuštanje Vijeća predviđeno u prvom dijelu godine. U raspravi vijećnici, također, utvrđuju potrebu za investicijama u prostor MS Savica Šanci te jednoglasno donose

ZAKLJUČAK
o uvrštavanju potreba MO Savica Šanci u Investicijsko održavanje objekata MS

1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da od Službe za informacijski sustav i tehničke poslove zatraži nabava i postava klima uređaja u prostoriji Mjesnog odbora kao i zamjenu dotrajalog uredskog namještaja (uredski stolovi i stolice).

2. Ovaj zaključak biti  će dostavljen na postupanje Vijeću Gradske četvrti Peščenica-Žitnjak.

ZAKLJUČAK
o odustajanju donošenja Plana potreba za aktivnostima, programima i projektima unapređenja kvalitete života građana Mjesnog odbora Savica Šanci u 2025.

1. Vijeće Mjesnog odbora Savica Šanci odustaje od donošenja Plana potreba za aktivnostima, programima i projektima unapređenja kvalitete života građana Mjesnog odbora Savica Šanci u 2025.
2. Ovaj zaključak biti  će dostavljen na Gradskom uredu za mjesnu samoupravu, promet, civilnu zaštitu i sigurnost.
[bookmark: _GoBack]
Ad.4 Aktualna komunalna problematika
Vijeće nakon rasprave, u kojoj sudjeluju svi vijećnici, temeljem primljenih materijala i aktualnih problema, jednoglasno donose sljedeće zaključke:

ZAKLJUČAK
o potrebi rekonstrukciie pješačke staze kod katoličke crkve Blažene djevice Marije
1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da u Plan komunalnih potreba uvrsti:
· Izradu projektne dokumentacije za rekonstrukciju pješačke staze od početka Budaševske ulice do kraja Velikogoričke ulice.

2. Ovaj zaključak biti  će dostavljen na postupanje Vijeću Gradske četvrti Peščenica-Žitnjak.



ZAKLJUČAK
o potrebi obnovi asfaltne podloge u Letovanićkoj ulici (kbr. 1-17)
3. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da u Plan komunalnih potreba uvrsti:
· obnovu Letovaničke ul. od kbr. 1 do 17 koja je u najvećem dijelu oštećena uslijed procesa izgradnje nekoliko stambenih zgrada, tijekom koje su na navedenoj lokaciji prolazili veliki građevinski strojevi

4. Ovaj zaključak biti  će dostavljen na postupanje Vijeću Gradske četvrti Peščenica-Žitnjak.


ZAKLJUČAK
o potrebi rekonstrukcije parkirališta od početka Ulice Krste Frankopana do križanja sa Prilazom Safet-bega Bašagića
1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da u Plan komunalnih potreba uvrsti:
· izradu projektne dokumentacije u svrhu rekonstrukcije i iscrtavanja parkirališnih mjesta od početka Ulice Krste Frankopana do križanja sa Prilazom Safet-bega Bašagića

2. Ovaj zaključak biti  će dostavljen na postupanje Vijeću Gradske četvrti Peščenica-Žitnjak.


ZAKLJUČAK
o potrebi izgradnje dječjeg igrališta u Ulici I. Savica (k.č. 2179/3)
1. Vijeće Mjesnog odbora Savica Šanci podržava peticiju stanara te predlaže Vijeću Gradske četvrti Peščenica-Žitnjak da u Plan komunalnih potreba uvrsti:
· izradu projektne dokumentacije u svrhu izgradnje dječjeg igrališta u Ulici I. Savica (k.č. 2179/3)
2. Ovaj zaključak biti  će dostavljen na postupanje Vijeću Gradske četvrti Peščenica-Žitnjak.


Ad. 5 Izvješća, pitanja, prijedlozi
Ovim je dnevni red sjednice iscrpljen.
Predsjednik zaključuje sjednicu u 20:15 sati.
Datum iduće sjednice će biti 16. prosinca 2024. u 19:00 sati.
Zapisnik vodio: Miljenko Blažević.
KLASA: 024-08/24-003/2236
URBROJ: 251-13-11-11/002-24-3
Zagreb, 19. studenog 2024.


Predsjednik Vijeća Mjesnog odbora Savica Šanci
                                                                                                     Miljenko Blažević 
